วันก่อนนิวคุงได้แวะไปลองชิมหมูกระทะที่ร้าน ยงค์ & นีย์ หมูกระทะ เลยเอามารีวิวให้ชมครับ
โดยร้านนี้จะตั้งอยู่บนถนนศรีนครินทร์ครับ อยู่ฝั่งตรงข้ามกับโลตัส ศรีนครินทร์ ขับเลยมานิดหน่อยจะเจอร้านอยู่ทางด้านซ้ายมือ
สามารถจอดรถข้างร้านได้เลย ภายในร้านจะเป็นร้านแบบกว้าง โปร่ง ลมพัดเย็นสบายดีเลย

ไลน์ของกินของที่นี่ก็มีให้เลือกกินอย่างหลากหลาย ไม่ว่าจะเป็น
ไลน์ของทอด ชอบกินเฟรนฟราย์และไก่ทอดมากๆครับ ที่ร้านทอดมาได้กรอบอร่อยรสเข้ม กินแล้วฟินเลย
ตัวของหวานก็มีให้เลือกอย่างหลากหลาย ไอศครีมก็อร่อย ลอดช่องก็หวานดี
มุมสเต็กก็เป็นสเต็กหมูเนื้อนุ่มหวานแน่น มันน้อย กินได้เพลินๆ
ตัวเนื้อหมูกระทะ เนื้อหมูนุ่มหวาน กุ้งก็มีความสดใหม่ดี ขนาดตัวกลางๆ ต้มไม่นานก็สุกดี
แต่ข้อเสียของร้านนี้มีอย่างเดียวคือ น้ำจิ้มครับ ไม่อร่อยเลย โดยเฉพาะน้ำจิ้มซีฟู๊ด รสชาติอ่อนมาก กินแล้วมีแต่รสพริก ไม่มีรสเปรี๊ยวหวานอะไรผสมอยู่เลย

สรุปโดยรวม (เต็ม 10)
ให้ 5 คะแนน ร้านนี้ของทานเล่นอร่อย มีให้เลือกหลากหลาย เสียที่น้ำจิ้มไม่อร่อย ไม่งั้นคะแนนเยอะกว่านี้แน่

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  27 / 5 / 58
